**Priča o jesenskom šeširu**

Ja sam jesen. Ove godine odlučila sam doputovati u Hrvatsko zagorje sa svojim šeširom.

Obići ću polja, šume i dvorišta.

Prvo sam krenula do polja. Stigla sam do kukuruza. Svidjeli su mi se njegovi zlatnožuti klasovi koji krase polja. Zajedno smo odšetali do šipka.

Sa šipkom sam razgovarala i doznala da se od njega pravi čaj. Krenula sam u dvorišta.

U dvorištu sam upoznala malu jabuku. Ona je zeleno-crvene boje koje su mi se jako svidjele.

Jabuka me uputila do oraha. Orah je naboran i smeđe je boje.

Rekao mi je da se od njegovog ploda radi kolač.

Došla sam u šumu. Kraj jednog puteljka upoznala sam češer.

Češer je smeđe boje i dugoljastog oblika.

Odveo me do hrasta. Hrast mi je ispričao priču o svojim plodovima koje skupljaju životinje.

Po njemu je skakutala malena vjeverica i brižno skupljala žireve.

Ja sam jako sretna što sam upoznala puno prijatelja i družila se s njima.

                                                                                                        Patricija Gašparić, V.b